《春日游东郊》
明代·秦念桥

西过危墙复转东，浅苔荒径送微风。沿溪弱柳参差绿，夹岸夭桃深浅红。

几片白云归远岫，数家茅舍傍牛宫。春来万物皆舒郁，惟我穷途不暂通。

作者简介：秦念桥，秦延默女，无锡人。四岁闻起兄诵唐诗，即过耳不忘，七岁尽读孝经四书，史鉴，八岁能诗，十七岁适宜兴汤振商，三载而孀，三十九岁卒，著有《纫兰集》、《依桂集》、《断肠草》。